
I SKYRIUS
VADOVO ŽODIS

Didžiasalio vaikų globos ir socialinės paramos šeimai centras (toliau – Centras) –  savivaldybės biudžetinė įstaiga, kurios paskirtis – teikti socialines paslaugas socialinę riziką patiriantiems vaikams, likusiems be tėvų globos arba laikinai apgyvendintiems vaikams, vaikams, kuriems pagal Lietuvos Respublikos vaiko teisių apsaugos pagrindų įstatymą nustatyta laikinoji priežiūra, ir jų teisėtiems atstovams pagal įstatymą, vaikus globojantiems (rūpinantiems), prižiūrintiems ir įvaikinusiems asmenims bei asmenims, siekiantiems tapti globėjais (rūpintojais), budinčiais  globotojais, įtėviais, socialinę riziką patiriantiems vaikams ir jų šeimoms bei į krizinę situaciją patekusiems asmenims (šeimoms).
Įstaigai nuo 2016 m. kovo 16 d. vadovauja direktorė Audronė Petrovienė, darbo stažas Centre – 21 m. Išsilavinimas – aukštasis universitetinis, edukologijos bakalauro laipsnis, socialinio pedagogo kvalifikacija.
2022 metai prasidėjo neramiai. Visa  Centro  bendruomenė su nerimu ir užuojauta stebėjo įvykius Ukrainoje.  Ieškojo būdų pagelbėti karo pabėgėliams. Buvo pasiūlyta priimti  20 nuo karo bėgančių nelydimų nepilnamečių. Gauta licencija šiai globai vykdyti. Užsieniečių vaikų nebuvo apgyvendinta, bet Centras susidūrė su iššūkiu – teko organizuoti darbus ir teikti  pagalbą ukrainiečiams globėjams ir  jų globojamiems  vaikams bei  Lietuvos piliečiams, globojantiems ukrainiečius vaikus. Situacija buvo nauja, bet šį iššūkį Centras įveikė sėkmingai. Teko įveikti dar vieną iššūkį – sklandžiai organizuoti veiklą Naujojo Daugėliškio padalinyje,  vykstant remonto darbams padalinio patalpose. Darbai buvo organizuoti taip, kad netrukdytų vaikų gyvenimo ritmui. Atlikus darbus, sėkmingai pakeista pastato paskirtis.  Vadovaujantis Ignalinos rajono savivaldybės tarybos 2019 m. lapkričio 29 d. sprendimu Nr. T-231, paslaugos bus teikiamos bendruomeniniuose vaikų globos namuose.  
Dirbant su socialiai pažeidžiamomis grupėmis, kiekviena diena atneša ir savų iššūkių. Nebūna vienodų atvejų, kuriuos tenka spręsti Centro darbuotojams, todėl didelis dėmesys skirtas darbuotojų saugios, sveikos darbo aplinkos kūrimui, jų kompetencijoms stiprinti ir apsaugoti darbuotojus nuo perdegimo. Personalas nuolat gilina žinias, kelia kvalifikaciją įvairiuose seminaruose, mokymuose, keičiasi gerąja patirtimi su kolegomis iš kitų institucijų. Socialiniams darbuotojams buvo organizuotos supervizijos – konsultacinė pagalba specialistams, susidūrusiems su sudėtingomis situacijomis darbe, Centro darbuotojai išklausė iš viso 1941 ak. val. mokymų. 
Direktorė dalyvavo moterų vadovių supervizijose (10 ak. val.), kvalifikaciją kėlė mokymuose (iš viso 90 ak. val.). 
Centras savo veikloje siekia formuoti lanksčios ir nuolat tobulėjančios įstaigos kultūrą, nuolat ieškoti veiklos procesų tobulinimo būdų, teikti aukštos kokybės socialines paslaugas paslaugų gavėjams bei sudaryti palankias sąlygas darbuotojams. Socialinių paslaugų kokybė yra susijusi su nuolatine kaita, todėl kasmet peržiūrimos ir tikslinamos įstaigos veiklos gairės, analizuojamas veiklos rezultatyvumas. Keičiantis teisės aktams, naujai kuriamos ir (ar) peržiūrimos tvarkos, aprašai, reglamentuojantys socialinių paslaugų teikimą. Kasmet rengiami Centro, jo padalinių metiniai veiklos planai, ataskaitos. Atliktas Centro atitikties vertinimas (įsivertinimas) pagal įstaigos veiklą. 
Iškilusiems klausimams spręsti, keistis informacija, veiklos rezultatams aptarti buvo organizuojami pasitarimai tiek kontaktiniu, tiek nuotoliniu būdu. Parengtos metinės veiklos užduotys ir organizuoti  36  metiniai pokalbiai, operatyviai reaguota į darbuotojų pageidavimus, pasiūlymus. Skundų nebuvo gauta.  Darbuotojų tarpusavio santykių ir tarpusavio pažinimo gerinimui organizuotas darbuotojų bendravimas įstaigoje: sveikinimai su profesiniais pasiekimais ir asmeninių švenčių progomis, bendros išvykos.
Centras kartu su Ignalinos r. savivaldybės administracija yra Europos Sąjungos finansuojamo Vaikų gerovės ir saugumo didinimo, paslaugų šeimai, globėjams (rūpintojams) kokybės didinimo bei prieinamumo plėtros projekto partneriai.
Įstaiga sėkmingai plečia tarpinstitucinį bendradarbiavimą su įvairiomis Ignalinos rajono savivaldybės ir kitų savivaldybių įstaigomis, organizacijomis ir pan. Tai turi įtakos kokybiškam paslaugų teikimui ir paslaugų gavėjų interesų užtikrinimui. 
Centras ir ateityje sieks užtikrinti darnią, orią ir saugią aplinką bei sąlygas kiekvienam asmeniui gauti individualią, jo poreikius atitinkančią pagalbą, nuolatinį paslaugas teikiančių darbuotojų kompetencijų tobulinimą, kvalifikacijos kėlimą ir efektyvų įstaigos veiklos organizavimą.

II SKYRIUS
ĮSTAIGOS VEIKLOS PRISTATYMAS

Įstaiga savo veiklą grindžia tokiomis vertybėmis:
Vaikas – visur ir visada – pirmiausia vaiko interesai. 
Tolerancija – kiekvieną priimame tokį, koks jis yra. 
Profesionalumas – atsakingas požiūris į darbą ir aukšta kompetencija.
Lankstumas – naujovių priėmimas, klaidų pripažinimas, tobulėjimas.
Centro vizija – Didžiasalio vaikų globos ir socialinės paramos šeimai centras – atvira naujovėms, lanksti, kokybiškas socialines  paslaugas teikianti įstaiga, visapusiškai tenkinanti vaikų ir  šeimų poreikius, veiklą grindžianti aukštos kokybės principais.
Centro misija – teikti kokybiškas socialines paslaugas vaikams ir šeimoms, užtikrinant socialinį saugumą ir integraciją į visuomenę.
Įstaigoje teikiamos specialiosios  socialinės paslaugos – socialinė globa ir socialinė    priežiūra.
Centre teikiamos socialinės priežiūros paslaugos yra akredituotos, įstaiga  turi reikiamus dokumentus veiklai vykdyti: leidimą–higienos pasą, išduotas licencijas: 
1. Valstybinės akreditavimo sveikatos priežiūros veiklai tarnybos prie sveikatos apsaugos ministerijos 2014-12-04 išduota licencija verstis asmens sveikatos priežiūros veikla ir teikti slaugos-bendrosios praktikos slaugos paslaugas.
2. 2021 m. spalio 15 d. papildyta bendruomeninių vaikų globos namų adresais turima Socialinių paslaugų priežiūros departamento prie Socialinės apsaugos ir darbo ministerijos licencija socialinei globai teikti. 
3. Socialinių paslaugų priežiūros departamento prie socialinės apsaugos ir darbo ministerijos direktoriaus 2022 m. balandžio 1 d. įsakymu Nr. V1-155 „Dėl licencijos išdavimo Didžiasalio vaikų globos ir socialinės paramos šeimai centrui“ išduota licencija teikti  socialinę globą  nelydimiems nepilnamečiams užsieniečiams.
Centro struktūrą sudaro: 
· Vaikų dienos centras (Pupienos g. 4, Didžiasalio k., Ignalinos r.); 
· Šeimos krizių centras (Pupienos g. 4, Didžiasalio k., Ignalinos r.); 
· Globos centras (Ligoninės g. 13, Ignalina);
· Bendruomeniniai vaikų globos namai, veikiantys dviem adresais: Pupienos g. 2-14, Didžiasalio k., Ignalinos r., ir Agarinio g. 5-15, Didžiasalio k., Ignalinos r.;
· Naujojo Daugėliškio padalinys (Mokyklos g. 9, Naujasis Daugėliškis, Ignalinos r.) 

2.1. Vaikų dienos centras

Vaikų dienos centro veiklos tikslas – teikti kompleksinę pagalbą socialinės rizikos ir nepasiturinčių šeimų vaikams bei jų šeimoms, sudarant palankias sąlygas vaikų saviraiškai, pripažinimui, jų savivertės formavimuisi bei tėvų gebėjimų rūpintis savo vaikais stiprinimui.
Vaikų dienos centro klientai –  stokojančių ir socialinę riziką patiriančių šeimų vaikai, jų tėvai. 	
2022 m. Vaikų dienos centre buvo teikiamos akredituotos socialinės priežiūros paslaugos 25 vaikams iš Didžiasalio seniūnijos daugiavaikių, stokojančių ir socialinę riziką pairiančių šeimų. 

1 lentelė
Informacija apie vaikų dienos centro klientų skaičių 
	Vaikų dienos grupės klientų skaičius
2020-12-31
	Vaikų  dienos grupės klientų skaičius
2021-12-31
	Vaikų  dienos grupės klientų skaičius
2022-12-31

	15 vaikų iš 11 šeimų
	25 vaikai iš 15 šeimų
	25 vaikai iš 18 šeimų



Vaikų dienos centre darbas vyko ne tik su vaikais, bet ir su jų tėvais. Organizuoti 2  tėvų susirinkimai ir 3 bendros veiklos. Vaikų dienos centro socialinis darbuotojas dalyvavo pozityvios tėvystės vadovų mokymuose, Centre  buvo organizuoti pozityvios tėvystės  mokymai tėvams „Pozityvus auklėjimas kiekvienai dienai“. Mokymuose dalyvavo 7 mamos. 
Buvo vedamos Socialinių įgūdžių valandėlės vaikams – per metus 20. Organizuotos 5  ekskursijos: aplankytas MO muziejus, Keistuolių teatras, „Vichy“ vandens  parkas Vilniuje, dalyvauta edukacijose Pakruojo dvare,  Lietuvos liaudies buities muziejuje Rumšiškėse. 2 kartus vykta į Ignalinos sporto ir pramogų centrą.  Organizuotos 3 bendros su tėvais šventės, vaikai aktyviai dalyvavo bendroje įstaigos šventėje  „Sau  ir draugams“. Vyko darbiniai užsiėmimai, fizinė veikla. Vasarą vaikai maudėsi ežere, kaitinosi saulėje. 
Per metus buvo lankytasi Didžiasalio ir Dysnos  kaimų bibliotekose,  Didžiasalio bendruomenės renginiuose, organizuotos 4 vaikų  darbelių parodos.
Atlikta apklausa apie paslaugų kokybę Vaikų dienos centre parodė, kad tėvai patenkinti teikiamų paslaugų kokybe (žr. 1 pav.).


1 pav. Tėvų nuomonių pasiskirstymas apie vaikų dienos centre teikiamas paslaugas 

2.2. Šeimos krizių centras

Šeimos krizių centro veiklos tikslas – padėti asmenims (šeimoms) įveikti krizines situacijas, šalinti jų pasekmes ir mažinti krizinių situacijų poveikį asmens (šeimos) gyvenimui, siekiant atkurti jo (jos) savarankiškumą, prarastus socialinius ryšius ir padėti integruotis į visuomenę, užtikrinant reikalingų paslaugų, atitinkančių jo (jos) teisėtus interesus ir individualius poreikius, teikimą.
Šeimos krizių centro paslaugų gavėjai – į krizines situacijas patekę asmenys ir vaikai, kuriems pagal Vaiko teisių apsaugos pagrindų įstatymą nustatytas vaiko apsaugos poreikis ir organizuojama laikinoji priežiūra socialinę priežiūrą teikiančioje socialinių paslaugų įstaigoje.
2 lentelė
Informacija apie šeimos krizių centro klientų skaičių
	Paslaugų gavėjų skaičius
2020 m.
	Paslaugų gavėjų skaičius   2021 m.
	Paslaugų gavėjų skaičius
2022 m.

	22
	17
	37



Pagrindinės 2022 m.  apgyvendinimo Šeimos krizių centre priežastys:
· Patyrę smurtą – 5 asmenys.
· Šeimų, kurių vaikams nustatyta laikinoji priežiūra, nariai – 18 asmenų.
· Asmenys, neturintys būsto – 14.
Informavimo, konsultavimo, tarpininkavimo ir atstovavimo paslaugos Šeimos krizių centre klientams yra teikiamos nuolat. Užtikrinta psichologinė-psichoterapinė pagalba, minimalių buitinių ir asmens higienos paslaugų (virtuvėlė, dušas, skalbimo paslaugos ir t. t.) organizavimas, kasdienio gyvenimo įgūdžių ugdymas ir (ar) palaikymas ir (ar) atkūrimas (savitvarka, asmens higiena, sveikos gyvensenos įgūdžiai, namų ruošos darbai, namų saugumas, švaros virtuvėje ir namuose palaikymas, maisto ruošimas, biudžeto planavimas, pinigų taupymas ir valdymas, naudojimasis banko paslaugomis, apsipirkimas ir kt.) ir darbinių ir tėvystės įgūdžių ugdymas. 


2 pav. Šeimos krizių centre teiktų  paslaugų palyginimas

2.3. Globos centras

Globos centro veikos tikslas – užtikrinti, kad Ignalinos rajono savivaldybėje gyvenantiems įvaikintiems vaikams, globėjų globojamiems (rūpinamiems) vaikams, budinčių globotojų prižiūrimiems vaikams bei budintiems globotojams, globėjams, įtėviams ar asmenims, ketinantiems jais tapti, būtų prieinama ir suteikiama reikalinga konsultacinė, psichosocialinė, teisinė ir kita pagalba, siekiant įvaikį tinkamai ugdyti ir auklėti šeimai artimoje aplinkoje.
Globos centro paslaugų gavėjai – budintys globotojai, globėjai (rūpintojai), jų šeimose gyvenantys, prižiūrimi ir globojami (rūpinami) vaikai.	
2022 metais globėjams (rūpintojams) paslaugas teikė keturi darbuotojai: 2 Valstybės vaiko teisių apsaugos įstaigos atestuoti asmenys, 1 globos koordinatorius ir 1 psichologas. Psichologo paslaugos finansuojamos projekto lėšomis.
3 lentelė
Informacija apie Globos centro klientų skaičių 
	Globos centro klientų skaičius
2020-12-31
	Globos centro klientų skaičius
2021-12-31
	Globos centro klientų skaičius 2022-12-31

	17  globėjų šeimų ir 26 vaikai
	20 globėjų šeimų ir 32 vaikai
	24 šeimose 38 ir 5 be tėvų  iš Ukrainos į Ignalinos rajoną atvykę vaikai



Globos centras  2022 m. buvo sudaręs 3 sutartis su budinčiais globotojais. Pas budinčius globotojus buvo apgyvendinti 7 vaikai nuo 0 iki 16 m. 
	Globos centro viena iš funkcijų – globos (rūpybos) šeimoje ir įvaikinimo viešinimas. Organizuojant ir vykdant budinčių globotojų, globėjų (rūpintojų), įtėvių paiešką Globos centro „Facebook“ paskyroje „Vaikai yra vaikai. Ignalinos rajonas“ publikuojami skelbimai, kvietimai į Globos centro organizuojamus renginius ir mokymus, dalijamasi aktualijomis apie globą ir vaikų auginimą. 2022 metų gruodžio 31 dienos duomenimis, puslapį stebi 433 sekėjai. Straipsniais ir skelbimais taip pat dalijamasi ir Ignalinos rajono  savivaldybės bei  Didžiasalio vaikų globos ir socialinės paramos šeimai centro interneto svetainėse.
Gegužės mėnesį kartu su Ignalinos rajono turizmo informacijos centru Šeimos dienos proga organizuotas žygis „Užburtos pilies rakto beieškant“. Dalyvauta mieste organizuotuose renginiuose: birželio mėnesį Vaikų gynimo dienos šventėje, rugsėjo mėnesį Europos judumo savaitei skirtame žygyje. Jų metu viešinta Globos centro veikla, dalyti lankstinukai su Globos centro kontaktais.
Globėjų savaitės metu organizuoti šie renginiai miesto bendruomenei: paskaita „Savęs ir kitų pažinimas bei situacijų valdymas“,  pažintinė ekskursija su gidu po Ignalinos miestą,  meduolių kepimo ir puošimo edukacija Senovinės bitininkystės muziejuje. Globėjams organizuota šventė Ignalinos rajono savivaldybės administracijoje.
Su 4 globėjų šeimomis liepos mėnesį dalyvauta globos centrų sąskrydyje Klaipėdoje.
2022 metais apsilankyta 6 seniūnijose – Linkmenų, Kazitiškio, Dūkšto, Rimšės, Mielagėnų ir Ceikinių. Seniūnijose viešinta Globos centro veikla, dalyti lankstinukai su Globos centro kontaktais.
Prie viešinimo prisidėjo namų kepyklėlė „Meduolendas“, ant savo gaminių pakuočių klijuojanti lipdukus „Vaikai yra vaikai“.
Reklaminiai plakatai apie vaiko globą ir įvaikinimą buvo skelbiami Ignalinos miesto stenduose, viešojoje bibliotekoje ir Kredito unijoje.
2022 metais pagaminta 100 vnt. rašiklių su Globos centro logotipu, 10 vnt. puodelių ir 100 vnt. lipdukų su Globos centro logotipais.
Rugsėjo mėnesį globėjams organizuota išvyka į Triušiukų slėnį.
Per 2022 metus buvo organizuota viena septynių asmenų mokymų grupė, kurie baigė GIMK programos pagrindinės dalies mokymus; viena dviejų asmenų grupė, kurie baigė GIMK programos specializuotos dalies mokymus ir viena trijų asmenų grupė, kurie baigė GIMK programos artimųjų giminaičių dalies mokymus.
Parengta 12 teigiamų išvadų asmenims, norintiems globoti vaikus, 5 teigiamos rekomendacijos dėl pasirengimo priimti vaiką laikinai svečiuotis, 1 neigiama rekomendacija dėl pasirengimo priimti vaiką laikinai svečiuotis. 
Suorganizuoti 9 savitarpio pagalbos grupės susitikimai rajono globėjams bei 3 susitikimai budintiems globotojams kartu su Zarasų ir Visagino savivaldybių globos centrais.
Globos koordinatorius globojamiems, budinčių globotojų prižiūrimiems vaikams paslaugas teikė 233 kartus, globėjams, budintiems globotojams – 446 kartus. Organizuota 11 vaikų susitikimų su artimaisiais, atlikti 38 paslaugų gavėjų poreikių vertinimai, sudaryta 13 individualios pagalbos planų. Įvairios  kitos paslaugos Globos centro specialistų klientams  buvo suteiktos 36 kartus.  
Budinčio globotojo veiklos kokybės vertinimai atlikti 2 kartus.
VVTAĮT atestuoti asmenys globojamiems, budinčių globotojų prižiūrimiems vaikams paslaugas teikė 10 kartų, globėjams, budintiems globotojams – 252 kartus.
Atokvėpio paslauga buvo organizuota dviem budintiems globotojams.
Per 2022 metus buvo suteiktos 199 psichologo konsultacijos globojamiems vaikams ir 214 – globėjams.

2.4. Bendruomeniniai vaikų globos namai  ir Naujojo Daugėliškio padalinys

Svarbiausi Naujojo Daugėliškio padalinio ir Bendruomeninių vaikų globos namų veiklos tikslai – teikti socialinę globą vaikams, parengti vaiką savarankiškam gyvenimui ir integracijai visuomenėje; užtikrinti be tėvų globos likusiam vaikui teikiamų socialinių ir ugdymo paslaugų kokybę, pagal įvertintus individualius vaiko poreikius būtų sudaromas ir įgyvendinamas individualus vaiko ugdymo ir socialinių paslaugų teikimo planas, ginti vaiko asmenines, turtines teises ir teisėtus interesus; sudaryti vaikui artimas šeimos aplinkai gyvenimo sąlygas, atitinkančias jo amžių, sveikatą ir brandą, padėti globotinio šeimai įveikti krizes, padėti formuoti įgūdžius, reikalingus sėkmingai funkcionuoti ir ugdyti vaikus, siekti atkurti ir palaikyti vaikų ir jų tėvų, globėjų bei kitų vaiko artimųjų giminaičių tarpusavio ryšius, skatinančius ir sudarančius prielaidas vaikui sugrįžti į savo ar globėjų šeimą.
Bendruomeniniuose vaikų globos namuose ir Naujojo Daugėliškio padalinyje gyvena be tėvų globos likę vaikai ir pilnamečiai asmenys, kuriems pratęstas išlaikymas įstaigoje.
4 lentelė
Informacija apie  gyventojų  skaičių  
	Gyventojų skaičius
2020-12-31
	Gyventojų skaičius
2021-12-31
	Gyventojų skaičius
2022-12-31

	23
	18
	20



Per metus į Bendruomeninius vaikų globos namus atvyko 5 vaikai, iš jų 4 vienos šeimos vaikai. Išvyko – 2.    

III SKYRIUS
ŽMOGIŠKIEJI IŠTEKLIAI

Centro personalo pareigybių skaičius atitinka Lietuvos Respublikos socialinės apsaugos ir darbo ministro patvirtintus socialinę globą ir priežiūrą  teikiančių darbuotojų darbo laiko sąnaudų normatyvus. 
Ignalinos rajono savivaldybės tarybos 2022 m. balandžio 27 d. sprendimu Nr. T-81 patvirtintas didžiausias leistinas pareigybių skaičius – 47,00.  Pareigybių skaičius padidintas dėl galimybės globoti nelydimus nepilnamečius užsieniečius vaikus.  2022 m.  Centre ukrainiečiai vaikai  negyveno. 
		                                   5 lentelė

Informacija apie patvirtintą pareigybių sąrašą 2022 m. gruodžio 31 dieną

	Eil. Nr.
	Pareigybės pavadinimas
	 Pareigybių skaičius

	1.
	Direktorius
	1

	2.
	Direktoriaus pavaduotojas socialiniam darbui
	1

	3.
	Buhalteris
	1

	4.
	Buities sektoriaus vadovas
	1

	5. 
	Padalinio vadovas
	1

	6.
	Socialinis darbuotojas
	  7,5

	6.
	Socialinio darbuotojo padėjėjas
	19

	7.
	Psichologas
	0,5

	8.
	Slaugytojas
	1

	9.
	Vairuotojas
	2

	10.
	Pastatų kiemo priežiūros darbininkas
	0,5

	11.
	Globos koordinatorius
	1

	12.
	Valstybės vaiko teisių apsaugos institucijos atestuotas asmuo
	1,5

	13. 
	Raštvedys
	1

	
	Iš viso
	39



2022 m. gruodžio 31 d. Centre buvo užimtos 38,00 pareigybės. Laisva buvo 1,0 direktoriaus pavaduotojo socialiniam darbui pareigybė. 2 darbuotojos yra vaiko priežiūros atostogose.
2022 metais didžiausia dalis darbuotojų pareigybių – 32,5 – patvirtinta tiesioginiam darbui su klientais. 
Įstaigoje darbuotojų kaita yra maža. Per metus 1 darbuotojas buvo atleistas jo paties  iniciatyva.  
Didelį dėmesį Centras skiria tam, kad darbuotojai Centre jaustųsi gerai ir saugiai. Iš atliktos apklausos rezultatų matyti, kad 83 proc. darbuotojų  teigia, kad darbo krūvis  yra normalus. 
Sudaromos sąlygos profesiniam darbuotojų augimui, reguliariai vykdomiems mokymams. Darbuotojai nuolat tobulina savo profesines kompetencijas, jie skatinami tobulėti ir taikyti praktikoje naujus darbo metodus (žr. 4 pav.). 2022 m. profesines kompetencijas darbuotojai tobulino įvairiuose mokymuose. Visi socialiniai darbuotojai ir socialinių darbuotojų padėjėjai išklausė ne mažesnį nei reikiamą kvalifikacinių mokymų valandų kiekį ir pateikė reikiamus dokumentus. Per metus Centro darbuotojai iš viso išklausė 1941 ak. val. mokymų (2021 m. buvo išklausyta  1300 ak. valandų). 


4 pav. Darbuotojų nuomonė apie kompetencijos tobulinimą

Organizuojant mokymus glaudžiai bendradarbiaujama su Ignalinos rajono visuomenės sveikatos biuru, Ignalinos rajono švietimo pagalbos centru.  
Centras kasmet dalyvaujame Ignalinos rajono savivaldybės užimtumo didinimo programoje, vienas ieškantis darbo žmogus buvo priimtas pagal terminuotą darbo sutartį dirbti laikinuosius darbus.
			
IV SKYRIUS
RODIKLIAI IR TIKSLŲ ĮGYVENDINIMAS

Centras prisideda prie Ignalinos rajono savivaldybės 2018–2024 metų strateginio plėtros plano 2.3.1 uždavinio ,,Gerinti socialinių paslaugų kokybę, plėsti jų įvairovę, skatinti socialinę integraciją“ įgyvendinimo. 
Centro veikla buvo vykdoma pagal direktoriaus patvirtintą 2022 m. veiklos programą, kurioje išskirtos prioritetinės veiklos kryptys bei jų įgyvendinimui iškelti tikslai, uždaviniai ir priemonės.
2022 metų prioritetinės veiklos kryptys:
1. Aukšta socialinių paslaugų kokybė ir įvairovė.
2. Nuolatinis darbuotojų kompetencijų  tobulinimas ir efektyvus komandinis darbas.
3. Efektyvi  išorinė ir vidinė komunikacija.
4. Socialinės atsakomybės kultūra. 

1 TIKSLAS
TOBULINTI SOCIALINIŲ PASLAUGŲ KOKYBĘ, PLĖSTI PASLAUGŲ ĮVAIROVĘ

1 uždavinys. Gerinti teikiamų paslaugų kokybę, vertinant pasiektus rezultatus ir taikant    naujus metodus bei priemones

1 PRIEMONĖ. Paslaugų gavėjų ir suinteresuotų asmenų apklausos, siekiant įtraukti į paslaugų planavimą, teikimą, vertinimą.
REZULTATAI. Atliktos apklausos. Apklausose bendrai dalyvavo 85 proc. apklaustųjų, t. y. 100 proc. vaikų, 96 proc. darbuotojų ir 60 proc. socialinių partnerių. Gauti 7 pasiūlymai. Iš jų 6 pasiūlymai susiję su Centro bendruomenės sutelktumo plėtojimu, 1 pasiūlymas – socialinės atsakomybės formavimu.
2 PRIEMONĖ. Atliktas kasmetinis veiklos vidinis įsivertinimas ir numatytų tobulinimo tikslų siekimas
REZULTATAI. Sudaryta darbo grupė. Įgyvendinti 3 iškelti veiklos tobulinimo tikslai: (bendruomeninių vaikų globos namų darbuotojų kvalifikacijos kėlimas –  GIMK mokymai; užtikrinta vaiko teisė priimti tradicinę religiją – krikštas ir Pirmoji Komunija; sudarytas susirinkimų planas, vyko susirinkimai gyvai ir nuotoliniu būdu).
Atliktas Globos centro veiklos įsivertinimas
3 PRIEMONĖ. Kasmetinis įstaigos vidinių dokumentų peržiūrėjimas ir atnaujinimas, atsižvelgiant į vykstančius pokyčius, aktualijas.
REZULTATAI. Peržiūrėta 13 pareiginių instrukcijų, atnaujintos dvi: direktoriaus pavaduotojo socialiniam darbui ir ūkvedžio; peržiūrėti 9 Globos centro veiklos dokumentai, iš jų 3 atnaujinti, 6 būtina atnaujinti artimiausiu metu; atnaujintas vienas Vaikų dienos centro veiklos dokumentas; atnaujinti 7 Bendruomeninių vaikų globos namų ir Naujojo Daugėliškio padalinio veiklos vidiniai dokumentai; atnaujinta 13 dokumentų, susijusių su paslaugų kokybės užtikrinimu ir finansais.
4 PRIEMONĖ. Socialinių paslaugų kokybės gerinimas diegiant EQUASS standartą. 
REZULTATAI. Įgyvendinta 14 rekomendacijų.  Gautos teigiamos auditoriaus išvados. 
Atnaujinti misijos, vizijos, vertybių ir prioritetinių veiklos krypčių apibrėžimai. Parengtas strateginis 2022–2024 metų planas. Į 2022 m.  ir strateginį planus įtraukti kokybiniai ir kiekybiniai rodikliai. Socialinė atsakomybė, kaip prioritetinė veiklos sritis, įtraukta į strateginį 2022–2024 m. planą ir 2022 m. metinį veiklos planą.
Bendruomeninių vaikų globos namų ir Naujojo Daugėliškio padalinio šeimynose yra numatyta veikla, glaudžiai susijusi su socialinės atsakomybės ugdymu.
Partnerystės nauda pamatuota atliekant anketinę apklausą. 100 proc. atsakiusiųjų teigia esantys patenkinti teikiamomis paslaugomis, jaučiantys naudą kuriant visapusišką vaiko gerovę ir rekomenduotų kitomis institucijoms bendradarbiavimą su Centru. Didesnė pusė atsakiusiųjų teigia žinantys Centro veiklos tikslus ir veiklos rezultatus. Paslaugų gavėjai – vaikai kiekvieną mėnesį dalyvauja šeimynų susirinkimuose, išsako savo nuomonę, teikia pasiūlymus, pastabas, nusiskundimus. Taip pat pateikia pasiūlymus individualiai, Naujojo Daugėliškio padalinyje yra pasiūlymų dėžutė, kur gali būti pateikta anoniminė nuomonė. 2022 m. buvo užfiksuota 13 pasiūlymų. Įvykdyta 80 proc. pageidavimų.
Rugsėjo mėnesį patvirtinti Kišenpinigių vaikams mokėjimo ir vaiko poreikių vertinimo bei individualios socialinės globos plano sudarymo tvarkos aprašas ir jo priedai. Savarankiškumo ugdymo priemonės vaikams nuo 15 metų integruotos į individualios socialinės globos planą.
Dėl teikiamų paslaugų kokybės buvo apklausta 10 socialinių partnerių. Atsakiusieji patvirtino, kad 100 proc. patenkinti teikiamomis paslaugomis.
Svetainė nebuvo atnaujinta, tačiau veikla pradėta viešinti socialiniuose tinkluose – Didžiasalio vaikų globos ir socialinės paramos šeimai centro „Facebook“ paskyroje, viešoje grupėje.
5 PRIEMONĖ. Kokybiškų socialinės globos ir priežiūros paslaugų teikimas, kuriant  įgalinančią aplinką ir gyvenimo kokybę.
REZULTATAI. Sudaryti individualios socialinės globos planai 20 vaikų, t. y. 100 proc. Bendruomeninių vaikų globos namų ir Naujojo Daugėliškio palinio paslaugų gavėjų.
Teikiant socialinės globos paslaugas, didelis dėmesys skiriamas vaikų sveikatos stiprinimui, higienos, sveiko maitinimosi įgūdžių formavimui ir  visapusiškai sveikatos priežiūrai.
22 gyventojams atliktas profilaktinis sveikatos patikrinimas, t. y. 100 proc. gyventojų.
Per metus įstaigos gyventojai  buvo konsultuoti rajono poliklinikoje: dermatologo – 4 konsultacijos; psichologo – 41 konsultacija; psichiatro – 10 konsultacijų; ginekologo – 3 konsultacijos; otorinolaringologo – 3 konsultacijos; pulmonologo – 2 konsultacijos.
Vilniaus universiteto Santaros klinikose: ginekologo – 2 konsultacijos; endokrinologo – 3 konsultacijos; chirurgo – 1 konsultacija; gastroenterologo – 2 konsultacijos; kardiologo – 1 konsultacija. Utenos rajono poliklinikoje: neurologo – 4 konsultacijos; kardiologo – 4 konsultacijos; gastroenterologo – 1 konsultacija; Kauno respublikiniame priklausomybės ligų centre: psichiatro  –  3 konsultacijos. Kauno klinikų akių ligų klinikoje: oftalmologo – 2 konsultacijos. Atlikta tyrimų 100 proc. gyventojų pagal gydytojų paskyrimus. Taip pat gyventojai buvo hospitalizuoti šiuose skyriuose: Vilniaus Santaros klinikų ginekologijos skyriuje – 1 gyventoja; Vilniaus Santaros klinikų širdies chirurgijos skyriuje – 1 gyventoja. Gruodžio mėnesį 9 gyventojams buvo atlikti tuberkulino mėginiai, o tai yra 100 proc. gyventojų pagal amžiaus grupę.
Per 2022 metus Centro gyventojai 54 kartus buvo konsultuoti odontologų, pagal poreikį buvo atliekamas dantų gydymas. 17 kartų gyventojams buvo atlikta burnos higiena. Vilniaus Žalgirio klinikoje 2 gyventojai buvo konsultuoti odontologų, 1 endodontologo konsultacija  ir 14 ortodonto konsultacijų bei gydymas. Utenos Baltijos implantologijos klinikoje – 2 kartus.
2022 metais 11 gyventojų buvo konsultuoti oftalmologo rajono poliklinikoje, 5 iš jų  buvo išrašyti ir įsigyti nauji akiniai. 3 gyventojai konsultuoti oftalmologo Vilniaus Santaros klinikose. 1 gyventoja buvo konsultuota ir hospitalizuota Kauno klinikų akių ligų skyriuje. 5 gyventojai buvo paskiepyti kokliušo, difterijos, stabligės vakcina. 92 proc. gyventojų lapkričio mėnesį buvo paskiepyti nuo gripo.
Bendruomeniniuose vaikų globos namuose ir Naujojo Daugėliškio padalinyje paminėtos 4 valstybinės šventės, vaikų gimtadieniai, organizuoti lavinamieji ir sportiniai užsiėmimai, organizuota prevencinė veikla dėl žalingų įpročių, sveiko gyvenimo būdo ir pan. Buvo kviesti visuomenės sveikatos biuro specialistai, organizuotos pažintinės pramoginės išvykos į Vilnių, Visaginą, Kauną, žygis su šiaurietiškomis lazdomis, maudynės Virėkštos, Dumblio  ežeruose ir pan. Neįvyko planuota išvyka prie Baltijos jūros, į arkikatedrą. 
Nuolat bendradarbiauta su vaikų lankomomis ugdymo įstaigomis Didžiasalyje, Naujajame Daugėliškyje, Vidiškėse, Vilniuje, Kaune. Organizuoti profesinio orientavimo užsiėmimai. Vaikai lankė neformalaus ugdymo būrelius: krepšinio, dailės, dramos, keramikos.
Vyko finansinio raštingumo užsiėmimai: elektroninės bankininkystės paslaugos – turto ir pajamų deklaravimas, atsiskaitymas už pirkinius, registracija e.sveikat.lt portale ir pan., kasdienio gyvenimo įgūdžių ugdymas, įgalinant įprastas  veiklas atlikti savarankiškai. Vyko darbinių įgūdžių ugdymas, auginat daržoves, gėles, tvarkant aplinką, namus.
 Individualios socialinės globos planuose numatyti individualūs tikslai bei jų pasiekimo priemonės. Atlikta savarankiškumo lygio 2021–2022 metų analizė ir sudaryta grafinė išraiška palyginimui.


5 pav.  Vaikai, įgalinti savarankiškam kasdieniam gyvenimui 2021–2022 m. 

Dalyvauta Ignalinos rajono savivaldybės visuomenės sveikatos biuro, Ignalinos rajono kultūros centro ir jo padalinių, bibliotekos, Didžiasalio seniūnijos, Daugėliškio krašto bendruomenės  veikloje, projekte „Vaikų užimtumas per atostogas“, kurį vykdo sporto asociacija „Viksvojis“. Dalyvauta žygiuose, skirtuose Lietuvos nepriklausomybės atkūrimo dienai ir Tarptautinei triukšmo dienai paminėti.
Dalyvauta Ignalinos rajono savivaldybės jaunimo vasaros užimtumo ir integracijos į darbo rinką programoje – įsidarbino vienas jaunuolis.
		Šeimynose susirinkimai, pasitarimai vyksta kiekvieną mėnesį. Fiksuojami visi pasiūlymai. Pateikta 13 pasiūlymų – 10 įgyvendinta.
	Birželio mėnesį vykdyta vaikų apklausa dėl paslaugų teikimo. Įgyvendinant gyvenimo kokybės ir įgalinimo koncepcijas (deklaracijas), į anketinę apklausą įtraukti klausimai dėl saviraiškos vertinimo. Atlikta vaikų pasitenkinimo gyvenimo kokybe 2022–2022 metų lyginamoji analizė išreikšta grafine išraiška palyginant 2021–2022metų rezultatus. (žr. 6 pav.)


  6 pav. Vaikų gyvenimo kokybės pokyčiai 

	Įgyvendinti darbo metodai, nukreipti į rezultatus ir nuolatinį tobulinimą: sudaryti ir vykdomi susirinkimų, kvalifikacijos kėlimo, saugos ir sveikatos užtikrinimo planai; informacija perduodama įvairiais būdais: žodžiu, vidiniuose žurnaluose, socialiniuose tinkluose ir pan.; išvykos į kitas organizacijas dėl dalijimosi gerąja patirtimi; atliktos apklausos.
6 PRIEMONĖ. Paslaugų teikimo rezultatų palyginimas su kitomis organizacijomis, naujų darbo metodų ir priemonių taikymas
		REZULTATAI. Labiau viešinama veikla socialiniuose tinkluose; susirinkimai, pasitarimai, sudarytų darbo grupių pasitarimai,  organizuojami „Google Meet“ programa; apklausos procese dalyvavo 100 procentų paslaugų gavėjų – vaikų, teikė pasiūlymus, kurie buvo fiksuojami.

2 uždavinys. Gerinti infrastruktūrą bei, atsižvelgiant į visuomenės poreikius,  plėsti  socialinių paslaugų prieinamumą skirtingų poreikių paslaugų gavėjams

1 PRIEMONĖ. Naujojo Daugėliškio padalinio patalpų paskirties keitimas.
REZULTATAI. Atliktas  Naujojo Daugėliškio padalinio patalpų paprastasis remontas, keičiant paskirtį į gyvenamąsias patalpas. 
2 PRIEMONĖ. Socialinių paslaugų gavėjų gyvenamųjų patalpų ir poilsio zonų atnaujinimas.
REZULTATAI. Šeimos krizių centro patalpose  atliktas  kosmetinis remontas: atnaujintos 3 poilsio zonos ir 12 gyvenamųjų kambarių.
3 PRIEMONĖ.  Globos centro naujų patalpų  įrengimas.
REZULTATAI. Globos centrui perduotos patalpos – kabinetas adresu: Ligoninės g. 13, Ignalina. Kabinetas erdvus, apstatytas reikiama įranga ir baldais.

2 TIKSLAS
 UŽTIKRINTI  NUOLATINĮ DARBUOTOJŲ KOMPETENCIJŲ  BEI EFEKTYVAUS KOMANDINIO DARBO TOBULINIMĄ

1 uždavinys. Nuosekliai tobulinti darbuotojų profesines kompetencijas

1 PRIEMONĖ. Socialinės srities darbuotojų atestacija.
REZULTATAI. Centro socialinių darbuotojų duomenys atnaujinti ir paskelbti SPPD sistemoje. Darbuotojai turi galimybę prisijungti prie sistemos individualiai.
2 PRIEMONĖ. Darbuotojų  kvalifikacijos kėlimo mokymų organizavimas.
REZULTATAI. Kovo mėnesį patvirtintas darbuotojų  kvalifikacijos kėlimo planas pagal individualiai išreikštus darbuotojų pageidavimus ir savianalizės metu gautus rezultatus. 98 procentai darbuotojų išklausė privalomus kvalifikacijos kėlimo mokymus. 4 socialiniai darbuotojai dalyvavo supervizijoje 12 akademinių valandų, vienas  darbuotojas – 8 akademines valandas. Dviem darbuotojams organizuoti supervizijos susitikimai perkelti į 2023 m. sausio – vasario  mėnesius.

2 uždavinys. Tobulinti komandinį darbą

1 PRIEMONĖ. Reguliarūs bendri ir / ar grupiniai susirinkimai, skatinant darbuotojų įtraukimą į Centro veiklas bei paslaugų planavimo, teikimo ir vertinimo procesus.
REZULTATAI. Sudarytas ir patvirtintas Centro darbuotojų susirinkimų planas. Vyko 2 bendri susirinkimai, 2  Bendruomeninių vaikų globos namų, 2 Naujojo Daugėliškio padalinio susirinkimai. Šeimos krizių, Vaikų dienos centro ir Globos centro darbuotojų susirinkimai, iškilusios problemos buvo sprendžiamos ir individualiai, kiekvieną pirmadienį arba pagal patogų laiką vyko savaitės veiklų aptarimas.
2 PRIEMONĖ. Kasmetinis personalo  pasitenkinimo darbu ir valdymo kokybe vertinimas.
REZULTATAI. Lapkričio mėnesį atlikta apklausa. 75 proc. atsakiusiųjų darbuotojų jaučiasi visaverčiai darbo komandos nariai, teigia esantys patenkinti darbu ir valdymo kokybe.
Didžioji dalis atsakiusiųjų teigia, kad darbo krūvis normalus. 
3 PRIEMONĖ Priemonių, garantuojančių darbuotojų saugumą ir gerinančių jų darbo sąlygas, užtikrinimas.
REZULTATAI. Sudarytas saugos ir sveikatos užtikrinimo planas. Užtikrintas profilaktinis darbuotojų ir vaikų sveikatos patikrinimas, vaikų sveikatos priežiūra, prevenciniai skiepai. Užtikrintos priešgaisrinės saugos priemonės, transporto techninė priežiūra ir kt. Organizuotos Centro socialinių darbuotojų 4 intervizijos. Suderintas ir patvirtintas 2023 m. dokumentacijos planas. Sutvarkyti 2020 m. ilgo saugojimo bylų apyrašai. Suarchyvuotos 2020 m. popierinės ir elektroninės bylos. Sausio mėnesį  pateikta 2021 m. viešųjų pirkimų ataskaita CVP IS. Kovo mėn. CVP IS pateiktas 2022 m. viešųjų pirkimų planas.

3 uždavinys. Telkti Centro bendruomenę netradicinių idėjų įgyvendinimui, laisvalaikio ir užimtumo plėtojimui

1 PRIEMONĖ. Bendrų švenčių, renginių, išvykų organizavimas.
REZULTATAI. Birželio 17 d. organizuota darbuotojų išvyka į Ilzenbergo dvarą Rokiškio rajone ir Šlyninkos malūną Zarasų rajone. Organizuota Socialinio darbuotojo profesinė šventė – rugsėjo 30 dieną organizuota išvyka į Pakruojo dvarą. Gruodžio 29 d. organizuota išvyka į Ignalinos rajono kultūros centre vykusį koncertą „Kalėdų žvaigždės“, vėliau bendra darbuotojų vakarienė miesto kavinėje.
2 PRIEMONĖ. Bendravimas su kitomis įstaigomis, perimant gerąją patirtį.
REZULTATAI. Lankytasi Zarasų socialinių paslaugų centre, Švenčionių rajono  socialinių paslaugų centre. Lapkričio mėnesį organizuota išvyka į Utenos vaiko ir šeimos gerovės centrą.

3 TIKSLAS   
 GERINTI VIDINĘ IR IŠORINĘ KOMUNIKACIJĄ

1 uždavinys. Gerinti vidinę personalo komunikaciją

1 PRIEMONĖ. Personalo komandinio darbo ir sutelktumo bendram tikslui formavimas.
REZULTATAI. Darbuotojai dirba pagal kiekvienam mėnesiui sudarytą veiklos planą, atsižvelgdami į pareigybių aprašymus, siekiamus tikslus, atsakomybę. Informacija perteikiama žodžiu, raštu,  Bendruomeninių vaikų globos namų ir bendras darbuotojų bei šeimynų susirinkimai vyko nuotoliniu būdu „Google Meet“ programa.
2 PRIEMONĖ. Šiuolaikiškų technologijų taikymas, siekiant tikslaus komunikavimo perduodant informaciją.
REZULTATAI. „Messenger“ programoje sukurtos trys grupės: „Kolektyvas“, „Padalinio kolektyvas“, „Didžiasalio globos centras“. Programa operatyviai perduodama aktuali informacija. Ne mažiau kaip 90 proc. darbuotojų naudoja šią programą ir gauna informaciją.
Visi, t. y. 100 procentų darbuotojų turi elektroninį paštą, turi prisijungimus prie DVS sistemos, tačiau  ne visi geba savarankiškai prisijungti prie DVS sistemos ir susipažinti su jiems nukreiptais dokumentais, reikalinga pagalba.

2 uždavinys. Gerinti išorinę Centro komunikaciją

1 PRIEMONĖ.  Objektyvus ir laiku atliekamas informacijos apie Centro bendruomenės gyvenimo įvykius pateikimas visuomenei.
	REZULTATAI. Viešinimo planas sudarytas tik Globos centre, paskirtas  atsakingas asmuo. Žodiniu sutarimu atsakinga už svetainės priežiūrą ir „Facebook“ paskyros  administravimą paskirta raštvedė. Centro veikla viešinama „Facebook“ paskyroje, elektroninėje svetainėje. Aktuali informacija skelbiama Ignalinos rajono savivaldybės  interneto svetainėje.
2 PRIEMONĖ. Naujų socialinių partnerių pritraukimas.
REZULTATAI. Sudaryta 1 nauja bendradarbiavimo sutartis su Ignalinos rajono švietimo pagalbos tarnyba. Aktyvus Centro bendruomenės dalyvavimas renginiuose, šventėse tiek Ignalinos rajone, tiek už jo ribų. Dalyvauta Naujojo Daugėliškio bei Didžiasalio kultūros centrų renginiuose, Daugėliškio krašto bendruomenės renginiuose 3 veiklose, organizuotos globotinių ir  vienos darbuotojos rankdarbių paroda.
3 PRIEMONĖ. Susitikimų, bendrų veiklų  su socialiniais partneriais organizavimas.
REZULTATAI. Centro gimtadienio šventė „Sau ir draugams“ organizuota gruodžio 17 dieną. Šventėje dalyvavo socialiniai partneriai, Ignalinos rajono savivaldybės tarybos nariai, administracijos darbuotojai.
	Padalinio patalpose buvo vykdomas paprastasis remontas keičiant naudojimo paskirtį, todėl planuotas Padėkos vakaras neįvyko.
4 PRIEMONĖ. Bendrų projektų su kitomis įstaigomis ir organizacijomis inicijavimas ir / ar dalyvavimas.
REZULTATAI. Dalyvauta Ignalinos rajono savivaldybės administracijos projekte „Gyvenamosios paskirties pastato paskirties keitimo (....),  atliekant paprastąjį remontą Mokyklos g. 9, Naujajame Daugėliškyje, Ignalinos r.“. Dalyvauta VšĮ „Saugi pradžia“ projekte „Kalėdinės vaikų svajonės“; asociacijos ,,Viksvojis“ užimtumo ir sporto projekte ,,Vaikų užimtumas per atostogas“; projekte „Vaikų gerovės ir saugumo didinimas, paslaugų šeimai, globėjams (rūpintojams) kokybės didinimas bei prieinamumo plėtra“;  Ignalinos rajono vietos veiklos grupės projekte „Keliauti yra atrasti“; Nyderlandų Karalystės ambasadoriaus ir UAB Aukštaitijos verslo centro smurto prieš moteris  artimoje aplinkoje programoje „Kartu mes galim daugiau“.
5 PRIEMONĖ. Partnerystės naudos vertinimas  ir palyginimas su kitomis organizacijomis.
REZULTATAI.  Anketinė apklausa atlikta. 100 proc. atsakiusiųjų parnerių patenkinti teikiamomis paslaugomis (žr. 7 pav.).


7 pav. Partnerių nuomonė apie Centro teikiamas paslaugas

6 PRIEMONĖ. Interneto svetainės atnaujinimas,  „Facebook“ paskyros sukūrimas.
REZULTATAI. Svetainė neatnaujinta, atnaujinimas perkeltas į 2023 metus. Sukurta „Facebook“ paskyroje vieša grupė  „Didžiasalio vaikų globos ir socialinės paramos šeimai centras“. Administratorius – raštvedys.
7 PRIEMONĖ. Studentų pritraukimas atlikti praktiką.
REZULTATAI. Sudarytos trys trišalės studentų praktikos atlikimo  sutartys.

3 uždavinys. Skatinti ir plėtoti savanorystę

1 PRIEMONĖ. Savanorystės skatinimas, pristatant Centro veiklą.
REZULTATAI. Centro interneto svetainėje, „Facebook“ paskyroje, viešoje grupėje, Ignalinos rajono administracijos interneto svetainėje paskelbta informacija dėl savanorystės galimybės. Nebuvo sudaryta savanoriškos veiklos sutartis.
2 PRIEMONĖ. Centro veiklos pristatymas ir bendradarbiavimas su specialistais, skatinančiais savanoriškas veiklas.
REZULTATAI. Bendradarbiauta su Ignalinos rajono savivaldybės jaunimo reikalų koordinatoriumi dėl jaunuolių įsidarbinimo programos, savanorių pritraukimo. 

4 TIKSLAS. 
KURTI  SOCIALINĖS ATSAKOMYBĖS KULTŪRĄ

1 uždavinys. Didinti aplinkosaugos atsakomybę

1 PRIEMONĖ. Dalyvavimas projektuose, akcijose, tausojančiuose aplinką.
REZULTATAI. Akcijoje „Darom“ nebuvo aktyviai dalyvauta, tačiau buvo prisijungta prie akcijos „Kur oš tavo miškas?“,  sodinat miško sodinukus Daugėliškio girininkijoje. Buitinės atliekos nuolat rūšiuojamos. Buitinė, elektroninė technika nebuvo priduota dėl surinkto mažo kiekio.
2 PRIEMONĖ. Vidinių resursų (popieriaus, elektros, vandens ir pan.) tausojimas.
REZULTATAI. Nuosekliai ugdant vaikų finansinį raštingumą, veikla įtraukta į socialinių darbuotojų veiklos planus. Sutaupyti resursai nebuvo pamatuoti naudingumu.
3 PRIEMONĖ. Inovacijų, priemonių,  skatinančių gamtos tausojimą, diegimas.
REZULTATAI. Sutaupyta apie 20 procentų kopijavimo popieriaus ir kopijavimo dažų. Vidiniai dokumentai saugomi DVS sistemoje. Pateikta paraiška dėl saulės baterijų įrengimo Pupienos g. 4, Didžiasalyje, rangos darbų. Negavus finansavimo, sutartis nebuvo pasirašyta.
4 PRIEMONĖ. Bendradarbiavimas su socialiniais partneriais dėl antrinių žaliavų surinkimo.
REZULTATAI. Pratęsta sutartis dėl farmacijos produktų utilizavimo, elektrotechnikos surinkimo. Galioja 3 sutartys  dėl atliekų ir antrinių žaliavų surinkimo: SĮ „Kompata“, UAB „Tekasta“, UAB „Atliekų tvarkymo centras“. 

2 uždavinys. Formuoti bendruomeniškumą ir socialiai atsakingus santykius su atskirtį patiriančia aplinka

1 PRIEMONĖ. Bendravimas ir bendradarbiavimas su socialinės globos įstaigomis ir gyvūnų prieglaudomis
REZULTATAI. Apsilankyta Dūkšto globos namuose,  Mielagėnų Palaimintojo Jurgio Matulaičio parapiniuose globos namuose, Visagino socialinės globos namuose, taip pat  pasveikinti vieniši Didžiasalio ir Naujojo Daugėliškio  seniūnijų asmenys. Apsilankyta Visagino gyvūnų prieglaudoje „Padėk  man“. Perduota parama gyvūnams.
2 PRIEMONĖ. Pagalbos organizavimas, dėmesys vienišiems, negalią turintiems asmenims.
REZULTATAI. Organizuota pagalba vienišiems ir / ar negalią turintiems asmenims bendruomenėje, sutvarkant kiemo aplinką, nukasant sniegą, atnešant produktų ir pan. Naujajame Daugėliškyje vienišai senolei pavasarį  sutvarkyta sodybos teritorija, Bendruomeninių vaikų globos namų  Nr. 1, Nr. 2 gyventojai padeda garbaus amžiaus kaimynei Didžiasalio kaime.
Vaikų gamintais atvirukais buvo pasveikinta 10 Naujojo Daugėliškio seniūnijos vienišų žmonių, taip pat pasveikinti Dūkšto senelių globos namų, Palaimintojo J. Matulaičio parapinių globos namų ir Visagino socialinės globos namų  gyventojai.


V SKYRIUS
PAGRINDINIAI PASIEKIMAI

2022 m. Centras įgyvendino veiklos uždavinius ir pasiekė nustatytus veiklos tikslus. Centro veikla buvo nukreipta į socialinių paslaugų kokybę ir plėtrą. Centras turėjo galimybę įsitraukti į išorinį savo teikiamų paslaugų vertinimą Europos lygmeniu. Įstaiga įrodė, kad jos teikiamos paslaugos atitinka Europos socialinių paslaugų teikimo standartus ir gavo EQUASS kokybės sertifikatą, 2022 m. pateikė pirmąją pažangos ataskaitą apie praėjusių metų įgyvendintas rekomendacijas, kuriose parodyta, kaip sėkmingai yra įgyvendintos pateiktos rekomendacijos. Auditorių išvadose teigiama: „Įgyvendintos rekomendacijos ir pažanga įrodo, kad organizacija įgyvendino rekomendacijas tinkamai, nuolat mokosi ir gerina savo paslaugas bei rezultatus, kuria naujus darbo metodus ir tobulina teikiamų socialinių paslaugų kokybę. Socialinių paslaugų teikėjas ir toliau demonstruoja gerą lyderystę, gerą valdymą, orientaciją į paslaugų gavėjus bei darbuotojus, įstaigos veikla yra efektyvi ir nuolat tobulėjanti. Remiantis EQUASS kokybės principais organizacijos rekomendacijos yra tinkamai įgyvendintos ir atitinka Europos socialinių paslaugų kokybės užtikrinimo sistemą“.
 
VI SKYRIUS
LAUKIAMI REZULTATAI
 
	Plėtodamas savo tolimesnę veiklą, ateityje Centras laikysis socialinės atsakomybės ir moralės nuostatų, užtikrins Centro darbuotojams saugias, sveikas ir sąžiningas darbo sąlygas, plėtos socialinių paslaugų kokybę ir jų prieinamumą.
Siekiant efektyvesnio socialinių paslaugų teikimo, planuojama ieškoti galimybių ir 2023 m. dalyvauti skelbiamuose projektuose. Yra būtinybė steigti naują palydimosios globos paslaugą. 
	Siekiant, kad socialinės paslaugos būtų suteiktos tiems žmonėms, kuriems jos yra reikalingiausios, informuoti visuomenę, sveikatos priežiūros specialistus, kitus specialistus apie teikiamas socialines paslaugas, būtina viešinti informaciją apie Centre teikiamas socialines paslaugas. 
	 Bus bendradarbiaujama su įvairiomis įstaigomis, socialiniais partneriais, bendruomenėmis siekiant suintensyvinti globėjų (rūpintojų), galinčių priimti į savo šeimą vaiką ar jį įvaikinti, paiešką. 
	Labai svarbu ugdyti tinkamą visuomenės supratimą apie socialinių problemų sprendimą ir pagalbos teikimą, įtraukiant bendruomenes ir nevyriausybines organizacijas, savanorius, siekiant operatyvios partnerystės ir aktyvaus dalyvavimo socialinėje veikloje.

VII SKYRIUS
FINANSINĖ VEIKLA

 	Centro buhalterinė apskaita tvarkoma vadovaujantis įstaigos direktoriaus patvirtinta įstaigos apskaitos politika. 2022 m. Centro lėšas sudarė:
· Lietuvos Respublikos valstybės biudžeto lėšos;
· savivaldybės biudžeto lėšos;
· pajamos už teikiamas paslaugas;
· fondų, organizacijų, kitų juridinių ir fizinių asmenų dovanotos ar kitaip teisėtais būdais įgytos lėšos.
	Rajono savivaldybės skirtos lėšos naudojamos įstaigos administracinio, ūkinio, socialines paslaugas teikiančio personalo darbo užmokesčiui, valstybinio socialinio draudimo įmokoms, kvalifikacijos kėlimo, kanceliarinių prekių, transporto ir kitų prekių, susijusių su įstaigos administravimu, išlaidoms. Iš šių lėšų apmokamos elektros, šildymo, vandentiekio, kanalizacijos ir ryšių paslaugos. Didžioji rajono savivaldybės skiriamų lėšų dalis tenka darbuotojų užmokesčiui ir socialinio draudimo įmokoms. 


 6 lentelė
Savivaldybės ir valstybės biudžeto lėšos
	Savivaldybės biudžeto lėšos
	747202,00

	Darbo užmokestis
	614602,00

	Socialinio draudimo įmokos
	9600,00

	Prekės ir paslaugos:
	118900,00

	Mitybos išlaidos
	1200,00

	Mitybos išlaidos VDC
	4700,00

	Medikamentai (ir darbuotojų sveikatos tikrinimas)
	600,00

	Ryšių paslaugos
	2800,00

	Transporto išlaikymas
	9900,00

	Transporto išlaikymas VDC
	400,00

	Komandiruotės
	400,00

	Kvalifikacijos kėlimas
	2400,00

	Komunalinės paslaugos
	52700,00

	Informacinių technologijų prekės ir paslaugos 
	2800,00

	 Kitų prekių ir paslaugų įsigijimas
	 46100,00

	Kitų prekių ir paslaugų įsigijimas VDC
	2500,00

	Darbdavių socialinė parama 
	2500,00

	  Ilgalaikio turto įsigijimas  
	1600,00

	Pajamos už teikiamas paslaugas (globos/rūpybos išmokos, alimentai, našlaičių pensijos)
	54659,00

	Valstybės biudžeto lėšos:
	46 600

	Speciali tikslinė dotacija priemonei:
	

	1. Vaikų dienos centrų išlaikymas
	7 700,00

	2. Socialinių paslaugų srities darbuotojų darbo užmokesčio minimalaus koeficiento didinimui
	30400,00

	3. Vadovaujančių darbuotojų darbo užmokesčio minimalių koeficientų didinimui
	2479,09


Viešiesiems darbams atlikti 2022 m. gauta 2 479,09 Eur. 
Visos gautos lėšos panaudotos  pagal paskirtį.
	Vaikų gerovės ir saugumo didinimo, paslaugų šeimai, globėjams (rūpintojams) kokybės didinimo ir prieinamumo plėtros projekto kitų prekių ir paslaugų įsigijimo išlaidos – 8 683,00 Eur.
Centras yra labdaros paramos gavėjas, priima labdarą, kuri gaunama piniginėmis lėšomis ir įvairiomis prekėmis iš juridinių ir fizinių asmenų. 
  
7 lentelė
Informacija apie paramos gavimą 2022 m.
	Piniginė parama (įskaitant fizinių asmenų 2 proc. paramą)
	Kitos prekės
	Iš viso gauta paramos Eur

	2745,00
	1282,00
	4027,00



2022 metais Centras ilgalaikių finansinių įsipareigojimų neturėjo. Visos gautos lėšos panaudotos  pagal paskirtį.

	
_______________________





Darbuotojų kompetencijų tobulinimo, gautų 
žinių bei praktinių įgūdžių pritaikymo rezultatų analizė
 Turi galimybę kelti kvalifikaciją	Įgauna mokymuose žinių ir praktinių įgūdžių	Kartais įgauna mokymuose žinių ir praktinių įgūdžių	Dažnai pritaiko mokymuose gautas žinias ir praktinius  įgūdžius tiesioginiame darbe	Kartais pritaiko mokymuose gautas žinias ir praktinius  įgūdžius tiesioginiame darbe	1	0.9600000000000003	4.0000000000000022E-2	0.67000000000000048	0.33000000000000024	2021 m.	savarankiškai moku nupirkti maisto produktų	galiu pasigaminti savo mėgstamą patiekalą	žinau kur ir kaip nupirkti įvairių prekių (drabužių, avalynęir kt.)	moku naudotis visuomeniniu transportu	sugebu savarankiškai susitvarkyti kambarį	sugebu pasirūpinti savo švara	gebu paprašyti pagalbos	susirandu draugų	žinau kas yra mano elektroninė bankininkystė ir moku prisijungti	gebu savarankiškai naudotis buitine technika	galiu savarankiškai rasti man aktualios informacijos	0.73000000000000065	0.93	0.53	0.93	0.77000000000000524	0.92	0.83000000000000063	2022m.	savarankiškai moku nupirkti maisto produktų	galiu pasigaminti savo mėgstamą patiekalą	žinau kur ir kaip nupirkti įvairių prekių (drabužių, avalynęir kt.)	moku naudotis visuomeniniu transportu	sugebu savarankiškai susitvarkyti kambarį	sugebu pasirūpinti savo švara	gebu paprašyti pagalbos	susirandu draugų	žinau kas yra mano elektroninė bankininkystė ir moku prisijungti	gebu savarankiškai naudotis buitine technika	galiu savarankiškai rasti man aktualios informacijos	0.81	0.87000000000000466	0.94000000000000061	0.69000000000000061	1	1	0.94000000000000061	0.87000000000000466	0.69000000000000061	0.87000000000000466	0.69000000000000061	Vaikų gyvenimo kokybės 2021-2022m. rezultatų palyginimas
2021m.	emocinė gerovė	fizinė gerovė	socialinė gerovė	0.6600000000000058	0.73000000000000065	0.70000000000000062	2022m.	emocinė gerovė	fizinė gerovė	socialinė gerovė	0.91	0.94000000000000061	0.93	Partnerių pasitenkinimo Centro teikiamomis  paslaugomis rezultatai
2021 m.	žinomi ar ir dalies žinomi Centro veiklos tikslai	žinomi ir aiškūs (ir/ ar  iš dalies) pasiekti rezultatai	naudinga bendradarbiauti, kuriant vaiko gerovę	patenkinti teikiamomispaslaugomis	rekomenduotumėm bendradarbiavimą kitom įstaigom	0.86000000000000065	0.86000000000000065	1	1	2022 m. 	žinomi ar ir dalies žinomi Centro veiklos tikslai	žinomi ir aiškūs (ir/ ar  iš dalies) pasiekti rezultatai	naudinga bendradarbiauti, kuriant vaiko gerovę	patenkinti teikiamomispaslaugomis	rekomenduotumėm bendradarbiavimą kitom įstaigom	1	1	1	1	1	Tėvų pasitenkinimo Vaikų dienos centro teikiamomis paslaugomis rezultatų analizė
 Pasitiki Centro darbuotojais	Patenkinti socialinių paslaugų kokybe	Pagerėjo vaikų gyvenimo kokybė	Darbuotojai išklauso ir atsižvelgia į nuomonę, pasiūlymus, nusiskundimus	0.88000000000000023	1	0.62000000000000077	0.75000000000000089	Šeimos krizių centre teiktų paslaugų skaičiai
2021 m.	
Informavimas	Konsultavimas	Tarpininkavimas	256	64	128	2022 m.	
Informavimas	Konsultavimas	Tarpininkavimas	212	193	280	

